ROMÂNIA
JUDEŢUL HUNEDOARA
PRIMĂRIA COMUNEI BUCUREȘCI
Com. Bucureșci, sat Bucureșci, nr. 169, cod poștal  337145 Tel: 0254 684178
E-mail: primariabucuresci@yahoo.com

Nr. 3604 / 09.10.2026


ANUNȚ DE CONCURS


În conformitate cu art. XXII alin. (3) lit. a) din Legea nr. 141/2025 și Hotărârea Guvernului nr. 1336/2022, cu modificările și completările ulterioare, PRIMĂRIA COMUNEI BUCUREȘCI, cu sediul în comuna BUCUREȘCI, str. Principală nr. 169, judeţul HUNEDOARA, organizează în data de 02.11.2026, ora 10:00 (proba scrisă) concurs pentru ocuparea pe perioadă determinată a postului aferent funcției contractuale de execuție vacantă de MEDIATOR ȘCOLAR (COD COR 235911), în afara organigramei si a statului de functii, membru în Echipa Comunitară Integrată (ECI) în cadrul Echipei comunitare integrate, pentru implementarea proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate” Cod PIDS/586/PO4/339395, astfel:
· Denumire post: Mediator școlar;
· Perioada ocupare: determinată, până la data de 31.12.2029 (perioada de implementare a proiectului);
· Vechime in munca: minim 5 ani;
· Timp de lucru: 8 ore/zi, 40 ore pe săptămână.
CONDIȚII GENERALE DE PARTICIPARE:
Condiții generale care trebuie îndeplinite de o persoană pentru a putea participa la concurs:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h);
i) îndeplineşte alte condiţii generale în funcţie de specificul postului.

CONDIȚII SPECIFICE DE PARTICIPARE
· Studii de specialitate: studii superioare absolvite cu diplomă de licență;
· Curs specializare de Mediator Scolar;
· Cunoştinţe de operare calculator : Office, Excel,Word, Power Point - utilizator independent;
· Abilităţi, calităţi şi aptitudini necesare:
· competențe de comunicare scrisă şi verbală, de relaționare;
· moralitate, corectitudine, deschidere și flexibilitate în relațiile interumane;
· perseverenţă, consecvenţă, abilităţi pentru munca în condiții de stres, în situaţii de urgenţă sau neprevăzute;
· analiza problemelor specifice mediului şcolar;
· atenție la detalii;
· atitudine pozitivă, motivatoare;
· Limbi străine solicitate: nu este cazul
· Disponibilitate pentru deplasări;

ATRIBUȚIILE POSTULUI
a) mediaza cu prioritate elevii aflați în risc de abandon școlar și de excluziune socială, în scopul asigurării accesului, participării și creșterii calității rezultatelor școlare ale acestora;
b) realizează evaluarea, depistarea, intervenția timpurie, asistența psihopedagogică și monitorizarea corespunzătoare a tuturor copiilor identificați cu abilități adaptative cognitive și/sau socioemoționale scăzute în raport cu vârsta și nivelul lor de școlarizare, împreună cu alte instituții/persoane abilitate, în cadrul echipelor comunitare integrate;
c) consiliază părinții și sprijină cadrele didactice din unitățile de învățământ de masă în vederea facilitării procesului de incluziune școlară a copiilor/elevilor/tinerilor din categorii defavorizate, inclusiv a celor cu cerințe educaționale speciale;
d) colaborează cu asistentul social și asistentul medical comunitar/mediatorul sanitar/mediatorul școlar în
cadrul echipelor comunitare integrate pentru combaterea sărăciei și excluziunii sociale;
e) asigură servicii de educație parentală;
f) asigură servicii de intervenție în situații de violență școlară, de mediere a conflictelor școlare și de consiliere a preșcolarilor/ elevilor implicați în situații de violență școlară;
g) desfășoară servicii de informare, consiliere și sprijin pentru personalul unităților de învățământ și pentru elevi în scopul prevenirii traficului și consumului de droguri, a delincvenței și predelincvenței juvenile și a altor comportamente de risc, precum și a oricărei forme de violență în spațiul școlar, inclusiv bullying, cyberbullying, hărțuire;

h) asigură servicii de facilitare a integrării sociale și culturale a preșcolarilor/elevilor în colectivul clasei/grupei și al unității de învățământ.
i) alte tipuri de intervenţii care sunt în relaţie cu aria medierii şcolare care ţin de mediatorul şcolar pentru eliminarea cauzelor care generează şi menţin starea de sărăcie şi excluziune socială.

Alte atribuții (specifice în cadrul proiectului):
a) derularea de activități de identificare a persoanelor vulnerabile, prin diverse mecanisme –screening, sesizări, referire;
b) elaborarea de rapoarte lunare de activitate, după modelul furnizat de UJSS, privind implementarea activității de mediere școlară în cadrul ECI;
c) participarea la schimburi de experiență și întâlniri locale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor etc;
d) identificarea de inițiative complementare derulate la nivel comunitar în sfera de activitate, precum și facilitarea cooperării cu alți actori de pe plan local;
e) participarea la întâlniri periodice (lunare/trimestriale) de instruire și supervizare a membrilor echipei comunitare (în ceea ce privește implementarea instrumentului informatic SCI de identificare și monitorizare a persoanelor vulnerabile, centralizarea și validarea datelor culese la nivel local prin aplicația SCI și raportarea lor lunară în cadrul rapoartelor lunare de activitate; asigurarea managementului de caz și furnizării de servicii sociale cu precădere a celor din pachetul minim de servicii generat de aplicația SCI și în maniera integrată cu ceilalți prestatori de servicii); crearea, activarea și mobilizarea structurilor comunitare consultative (SCC), prin susținerea implicării membrilor SCC în soluționarea cazurilor identificate prin aplicația SCI;
f) participarea la evenimentele de informare și comunicare organizate în cadrul proiectului; facilitarea diseminării informațiilor cu privire la proiect și a instrumentelor elaborate în cadrul proiectului la nivelul DGASPC / AJPIS/CJRAE/DSP și a rezultatelor aplicării acestora;
g) asigurarea aplicării la nivel județean a mecanismului operațional de colaborare interinstituțională și de coordonare a serviciilor comunitare integrate (având în vedere prevederile Ordinului nr. 2.555/2023/25.017/2.485/4.490/2024 privind modificarea Ordinului ministrului muncii și justiției sociale, al ministrului sănătății și al ministrului educației naționale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei);
h) comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local.

Alte atribuții:
· soluţionează, în condiţiile legii, cereri şi sesizări ale cetăţenilor, privind activitatea compartimentului și atribuțiile care îi revin;
· participă la audienţele ţinute de primar, viceprimar sau secretarul general al comunei, la solicitarea acestora, şi asigură detalii specifice problemelor solicitate de persoana audiată, referitoare la atribuțiile care îi revin;
· respectă instrucţiunile şi cerinţele de securitate şi sănătate a muncii în îndeplinirea îndatoririlor de serviciu corespunzător funcţiei exercitate, a normelor de prevenire şi stingere a incendiilor;

· colaborează cu toate compartimentele din cadrul aparatului de specialitate al primarului;
· semnează atât actele întocmite în cadrul compartimentului, precum şi cele întocmite în comun cu alte compartimente;
· face propuneri pentru proiectele de operaţiuni specifice angajării, lichidării şi ordonanţării cheltuielilor în domeniul activităţii de care răspund;
· participă la redactarea referatelor de aprobare a primarului şi a proiectelor de hotărâre al căror iniţiator este primarul sau consilierii locali, la solicitarea acestora, întocmesc rapoartele şi referatele de specialitate care au legătură cu atribuţiile ce le revin pentru emiterea hotărârilor consiliului local sau dispoziţiilor primarului, redactează dispoziţiile primarului;
· susţine proiectele de hotărâre care au legătură cu atribuţiile ce le revin în faţa comisiilor de specialitate şi răspund interpelărilor;
· comunică persoanei desemnate cu îndeplinirea atribuţiilor de relaţii publice informaţiile de interes public conform legii, în vederea publicării acestora pe site-ul institutiei şi afişării la sediul primăriei şi la punctele de afişaj din comună.
· face analiza săptămânală privind comunicarea la termen a raspunsului la adresele, cererile sau sesizările primite pentru solutionare;
· asigură arhivarea actelor din cadrul compartimentului, conform nomenclatorului dosarelor;
· răspunde de soluţionarea în termenul prevăzut de lege a corespondenţei;
· primeşte, înregistrează corespondenţa şi se ocupă de rezolvarea acesteia conform prevederilor legale şi în termenele stabilite;
· păstrează secretul profesional și confidențialitatea conținutului documentelor pe care le întocmește.

CONȚINUTUL DOSARELOR DE CONCURS ȘI MODALITATEA DE ÎNSCRIERE
Dosarul de concurs cuprinde în mod obligatoriu următoarele documente:
a) formularul de înscriere la concurs care conține și declarația de consimțământ privind prelucrarea
datelor cu caracter personal ;
b) copia actului de identitate sau orice alt document care atestă identirtatea, potrivit legi, după caz (semnată de candidat);
c) copia certificatului de căsătorie sau al altui document prin care s-a realizat schimbarea de nume, după
caz;
d) copiile documentelor care atestă nivelul studiilor și ale altor acte care atestă efectuarea unor
specializări;
e) documentele care atestă îndeplinirea condițiilor specifice ale postului solicitate de autoritatea sau instituția publică, copia carnetului de muncă, a adeverinței eliberate de angajator pentru perioada lucrată, care atestă vechimea în muncă și în specialitatea studiilor solicitate pentru ocuparea postului;
f) Curriculum Vitae, model comun european;
g) cazier judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data primei probe a concursului);
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

MODALITATEA DE DEPUNERE A DOSARELOR
Dosarele de concurs se depun la registratura Primăriei comunei Bucureșci, cu sediul în comuna Bucureșci, sat Bucureșci strada Principală, nr. 169, jud. Hunedoara, tel. 0254 684 178, sau pot fi transmise de candidaţi prin Poşta Română sau serviciul de curierat rapid, la aceeași adresă, precum și prin poşta electronică, pe adresa de e-mail primariabucuresci@yahoo.com, în termen 10 zile lucrătoare de la data afişării anunţului pentru ocuparea unui post vacant, respectiv în perioada 12.10.2026 – 23.10.2026 inclusiv, de luni până joi, între orele 07:30 – 16:00, iar vinerea între orele 07:30 – 13:30.
În situaţia în care candidaţii transmit dosarele de concurs prin Poşta Română, serviciul de curierat rapid, sau poşta electronică candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, sub sancţiunea neemiterii actului administrativ de angajare.
Transmiterea documentelor prin poşta electronică se realizează în format .pdf, documentele fiind acceptate doar în formă lizibilă.
Nerespectarea transmiterii documentelor și a termenelor prevăzute mai sus, după caz, conduce la respingerea candidatului.
Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34 Hotărârea Guvernului nr. 1336/2022, propunerea sa privind instrumentele necesare pentru asigurarea accesibilităţii probelor de concurs.

CONDIȚII DE DESFĂȘURARE A CONCURSULUI:
În situația în care concursul se anulează potrivit art. 62 alin. (5) lit. a) și art. 63 lit. b), din H.G.1336/2022, candidații pot retrage documentele depuse la dosarul de concurs în original, în baza unei solicitări adresate în scris președintelui comisiei de concurs.
Documentele depuse la dosarul de concurs în original se înapoiază candidaților declarați „respins” la solicitarea scrisă a acestora.
Concursul se va desfășura în 3 etape succesive, cu respectarea calendarului de concurs afișat, selecția dosarelor de înscriere, proba scrisă și interviu.
Sunt declarați admiși la proba scrisă/interviu candidații care au obținut minimum 50 de puncte pentru fiecare probă la funcțiile contractuale de execuție. Punctajul maxim pentru fiecare probă a concursului este de maxim 100 de puncte.
Punctajul final se calculează ca medie aritmetică a punctajelor obținute la proba scrisă și interviu. Se consideră admis la concursul pentru ocuparea unui post candidatul care a obținut cel mai mare punctaj dintre candidații care au concurat pentru același post, cu condiția ca aceștia să fi obținut punctajul minim necesar la fiecare probă.
La punctaje egale are prioritate candidatul care a obținut punctajul cel mai mare la probă scrisă, iar dacă egalitatea se menține, candidații aflați în această situație vor fi invitați la un nou interviu în urma căruia comisia de concurs va decide asupra candidatului câștigător.



CALENDARUL DE DESFĂŞURARE A CONCURSULUI:

	Nr.
Crt.
	Activitate
	Data
	Ora

	1.
	Publicarea anunțului
	12.10.2026
	-

	2.
	Perioada de depunere a dosarelor
	12.10.2026-23.10.2026
	07:30 – 16:00

	3.
	Selecția dosarelor
	26.10.2026
	12:00

	4.
	Afișarea selecției dosarelor
	26.10.2026
	15:00

	5.
	Termen limită pentru depunerea contestațiilor
privind selecția dosarelor
	27.10.2026
	Până la ora
15:00

	6.
	Afișarea rezultatelor la contestații
	28.10.2026
	15:00

	7.
	Proba scrisă
	02.11.2026
	10:00

	8.
	Afișarea rezultatelor la proba scrisă
	02.11.2026
	16:00

	9.
	Termen limită contestații la proba scrisă
	03.11.2026
	Până la ora
16:00

	10.
	Afișarea rezultatelor la soluționarea contestațiilor la
proba scrisă
	04.11.2026
	16:00

	11.
	Interviul
	03.11.2026
	10:00

	12.
	Afișarea rezultatelor la proba de interviu
	05.11.2026
	13:00

	13.
	Termen limită contestații la proba de interviu
	06.11.2026
	13:00

	14.
	Afișarea rezultatelor la soluționarea contestațiilor la
proba de interviu
	06.11.2026
	15:30

	15.
	Afișarea rezultatelor finale ale concursului
	09.11.2026
	12:00



BIBLIOGRAFIA și TEMATICĂ:
1. Ciolan L., „Învăţarea integrată - fundamente pentru un curriculum transdisciplinar”, Editura Polirom, Iaşi, 2008;
2. Legea învăţământului preuniversitar nr. 198/2023, cu modificările şi completările ulterioare;
3. Legea nr. 272/2004 privind protecția și promovarea drepturilor copilului, republicată, cu modificările și completăril ulterioare;
4. OMEC nr. 5.701 din 31 iulie 2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, cu modificările şi completările ulterioare;
5. Ordinul Ministrului Muncii și Justiției Sociale, Ministrului Sănătății și al Ministrului Educației Naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei, cu modificările și completările ulterioare.




Informații suplimentare se pot obține la sediul Primăriei comunei Bucureșci Compartiment Resurse Umane  sau la telefon 0254684178.
Anunțul va fi afișat la avizierul institutiei și postat pe posturi.gov.ro si pe site-ul Primăriei comunei Bucureșci.

